Ֆիլիպ Բիլինգ

Ֆիլիպ Բիլինգ (դան․՝ Philip Billing, հունիսի 11, 1996(1996-06-11), Կոպենհագեն, Դանիա), դանիացին պրոֆեսիոնալ ֆուտբոլիստ։ Ներկայումս հանդես է գալիս Բորնմութի և Դանիայի ազգային հավաքականի կազմում։ Խաղում է կենտրոնական կիսապաշտպանի դիրքում։


== Ակումբային կարիերա ==


=== Հադերսֆիլդ Թաուն ===
Պրոֆեսիոնալ ֆուտբոլիստի կարիերան Բիլինգը սկսել է Հադերսֆիլդ Թաունում։ 2013 թվականի հոկտեմբերին նա 4 տարվա պայմանագիր կնքեց ակումբի հետ։ Իր պրոֆեսիոնալ դեբյուտը Բիլինգը նշեց 2014 թվականի ապրիլի 26-ին՝ փոխարինման մտնելով Լեսթեր Սիթիի դեմ խաղում։ Առաջին հանդիպումը Հադերսֆիլդի մեկնարկային կազմում անցկացրեց 2015 թվականի նոյեմբերի 3-ին՝ Ռեդինգի դեմ խաղում։ Իր առաջին գոլը պրոֆեսիոնալ կարիերայում խփեց 2016 թվականի փետրվարի 13-ին՝ Նոթինգհեմ Ֆորեստի դեմ խաղում։ Փետրվարի 23-ին Բիլինգը հեռացվեց խաղադաշտից Միլթոն Քինս Դոնսի դեմ խաղում՝ կարմիր քարտ ստանալով փոխարինման մտնելուց 4 րոպե անց։
2016 թվականի մարտին Բիլինգը երկարաձգեց իր պայմանագիրը Հադերսֆիլդի հետ մինչև 2020 թվականը։ 2016-17 մրցաշրջանում նա դարձավ 2 գոլի և 1 գոլային փոխանցման հեղինակ առաջնությունում անցկացրած 24 խաղերում՝ ճանաչվելով ակումբի տարվա լավագույն երիտասարդ ֆուտբոլիստ և օգնելով Հադերսֆիլդին տեղափոխվել Պրեմիեր Լիգա։
2017 թվականի օգոստոսի 10-ին Բիլինգը երկարաձգեց իր պայմանագիրը 3 տարով։ Առաջին հանդիպումը Պրեմիեր Լիգայում անցկացրեց օգոստոսի 12-ին՝ Քրիսթալ Փելասի դեմ խաղում։ Պրեմիեր Լիգայում իր առաջին գոլը Բիլինգը խփեց 2018 թվականի սեպտեմբերի 1-ին՝ գլխի հարվածով գրավելով Էվերթոնի դարպասը։ Դեկտեմբերի 22-ին դանիացին գոլ խփեց Սաութհեմպտոնի դեմ խաղում։ 2018-19 մրցաշրջանում Հադերսֆիլդը դուրս մնաց Պրեմիեր Լիգայից, իսկ Բիլինգը ճանաչվեց թիմի լավագույն երիտասարդ ֆուտբոլիստ։ Ակումբի կազմում նա անցկացրեց 91 հանդիպում՝ դառնալով 6 գոլի և 2 գոլային փոխանցման հեղինակ։


=== Բորնմութ ===
2019 թվականի հուլիսի 29-ին Բիլինգը 5 տարվա պայմանագիր կնքեց Բորնմութի հետ։ Ակումբը նրա համար վճարեց 15 միլիոն ֆունտ ստերլինգ։ Իր դեբյուտը նշեց օգոստոսի 10-ին՝ Շեֆիլդ Յունայթեդի դեմ խաղում։


== Միջազգային կարիերա ==
Բիլինգը իրավասու է ներկայացնել Դանիան և Նիգերիան միջազգային ասպարեզում։ Նա հանդես է եկել Դանիայի մինչև 19 և մինչև 21 տարեկանների երիտասարդական հավաքականներում։ Մ21 հավաքականի կազմում իր դեբյուտը նշեց 2017 թվականի օգոստոսի 31-ին՝ Ֆարերյան կղզիների դեմ խաղում։ 2019 թվականին Բիլինգը մինչև 21 տարեկանների հավաքականի կազմում մասնակցեց Եվրոպայի առաջնությանը, սակայն Դանիան դուրս մնաց խմբային փուլից։
Դանիայի ազգային հավաքական Բիլինգը առաջին անգամ հրավիրվեց 2019 թվականի մարտին՝ Կոսովոյի և Շվեյցարիայի դեմ խաղերի համար, սակայն այս հանդիպումներում խաղադաշտ դուրս չեկավ։


== Կարիերայի վիճակագրություն ==


=== Ակումբային վիճակագրություն ===
2019 թվականի դեկտեմբերի 18-ի դրությամբ


== Նվաճումներ ==


=== Ակումբային ===
Հադերսֆիլդ Թաուն

Չեմպիոնշիպի փլեյ-օֆֆ. 2016–17


=== Անհատական ===
Հադերսֆիլդ Թաունի տարվա լավագույն երիտասարդ ֆուտբոլիստ. 2015–16, 2016–17, 2018–19


== Ծանոթագրություններ ==


== Արտաքին հղումներ ==
Բիլինգի պաշտոնական Տվիտերի էջը
Բիլինգի պաշտոնական Ինստագրամի էջը
Բիլինգը transfermarkt-ում
Բիլինգը soccerbase.com-ում
Բիլինգը WhoScored.com կայքում
Բիլինգը Հադերսֆիլդ Թաունի պաշտոնական կայքում(չաշխատող հղում)
Բիլինգը Բորնմութի պաշտոնական կայքում
Բիլինգը Պրեմիեր Լիգայի պաշտոնական կայքում
Բիլինգը ՈՒԵՖԱ-ի պաշտոնական կայքում